ORIGINALNA NETFLIXOVA SERIJA
Bravo, Jessie. Dovezi ga kući.
-Koja je po redu? -Trideset i druga.
-Sretan si što je imala lošu utrku. -Ne. Imala je par dobrih poteza.
Pobijedila je dva auta.
Nije udarila nikoga u boksu.
Zadnji put ti kažem, bilo je slučajno.
Ne, jednom je slučajno. Triput je pokušaj ubojstva.
Ovo joj je prva velika utrka, samo smo je ubacili. Ponosna sam.
Da, dobra je vozačica, zaista jest.
Siguran sam da su sponzori sretni
jer kad auti prolaze prebrzo, logotipovi se ne vide dobro.
To je čudno.
Zašto je intervjuiraju? Među zadnjima je.
Idem provjeriti je li u redu. S jaknom ili bez?
-Dobro si se usaftao. S jaknom. -U redu.
Želim zahvaliti vlasnici Catherine.
Kako se ulizuje.
Koga je briga što govori?
I najboljem mogućem šefu tima, Kevinu Gibsonu.
Za prvu je utrku poprilično impresivna.
Reci mi da ne padaš na ovo.
Pusti je da govori.
Kakav je osjećaj nakon što si odvozila prvu službenu utrku?
Očito nisam sretna s rezultatom, ali ja sam kriva za to.
Auto je bio savršeno podešen. Pozdrav Chucku Stubbsu i Amiru Lajaniju.
Zna njihova prezimena? Što se događa?
Jednu osobu nisam spomenula.
Samo mu grijem sjedalo dok se ne vrati.
Jake Martin, ozdravi brzo, kompa.
Nedostaješ cijelom timu i cijelom sportu.
Ne želim reći da je junak, ali…
Ispričavam se, moram biti sa svojim timom.
Sjajna prva utrka, mala.
Nisam imao pojma da sam tvoj junak.
Nisi. Mislila sam da će suze biti previše, ali zašto ne?
Pitanje. Da hodaš s nekim i imaš hranu u hladnjaku,
a ta je osoba pojede, ljutio bi se, zar ne?
Puno je čimbenika.
O kojoj se hrani radi? Koliko je dugo tamo?
Jesi li je skrivala? Ispričaj mi sve.
Frank i ja smo išli u moj omiljeni restoran.
Naručila sam svoje omiljeno jelo.
-Ravioli s jastogom. -Da, jer stave velike komade jastoga.
Sačuvala sam pola i Frank je pojeo to.
Čekaj malo. Frank je uzeo hranu iz svog hladnjaka?
Ako je u stanju to učiniti, učinit će bilo što.
Moraš pobjeći iz te veze.
Znam da ne želiš čuti to,
ali pravilo je da ako hrana nije označena, tko prvi, njegova je.
-Svi to znaju. -Trebala sam se obratiti Amiru.
Ako moraš to reći, već si izgubila.
Kakav je bio vikend s…
Morgan?
Ne sviđa mi se zbog novca, ali osjećam se kao Zgodna žena.
Ali umjesto haljine kupila mi je tenisice.
Jesi li rekao Catherine? Bila je poprilično ljuta.
Nije me briga. To nema veze s njom. Morgan je sjajna. Smije se mojim pričama.
I ja sam se smijala prvi i drugi put.
Ali nakon sto puta više nemam volje.
Jedina mana joj je što joj je Catherine prijateljica.
Da, to je poprilično velika mana.
Kao da ima tetovažu na licu. Teško je zanemariti to.
-Ispunjava puno kriterija. -Ti imaš kriterije?
Da, oduvijek.
-Otkad? -Oduvijek.
-Koji su? -Duhovita, zgodna…
Imam samo dva kriterija.
-Mogu li ući? -Zašto pitaš? Učinit ćeš što želiš.
Htio sam razgovarati s tobom na stazi, ali mimoilazili smo se.
Vidjela sam te iza kontejnera.
-Izgubio sam leće. -Ne nosiš leće.
Više ne, izgubio sam ih kažem.
Što se tiče tebe i Morgan…
Rekao sam da neću hodati s njom. Ali hodam i sretni smo. Neću se ispričati.
-Kevine. -Ne. Odrastao sam čovjek.
Kao što je i Morgan.
Očito je ona žena, ali odrasla je.
Nije debela. Zrela je. Nije stara. Nemoj joj reći ovo.
Htjela sam reći da sam razgovarala s njom i uzbuđena je.
Ne razumijem,
ali iz nekoga razloga misli da si šarmantan.
Govoriš to kao da nije uopće moguće.
Očito jest, samo se moram naviknuti.
Naviknula sam se i da je maćeha mlađa od mene.
-Gotovi smo. -Zapravo, još jedna bitna stvar.
Treba nam novi tegljač. Ne možemo se utrkivati bez auta.
Slažem se, ovaj ima milijun kilometara. Ne mogu dokazati, ali mislim da je uklet.
Razgovarala sam s Morgan, ali nisam je uspjela nagovoriti.
S obzirom na to da se vas dvoje dobro slažete,
pomoglo bi mi da je malo potakneš.
U redu.
Prošli si tjedan rekla da počnem tražiti posao.
A sad želiš iskoristiti moju vezu da dobiješ ono što želiš. Zanimljivo.
Dobro se drži, Catherine, jer vjetar mijenja smjer.
Shvaćam da je ovo neugodno.
Osjećaš li to? Je li to bio potres? Ne. To je promjena moći.
Jesi li gotov?
Imam još jedan s tsunamijem, ali razumiješ.
Ako ne želiš učiniti to, nemoj.
Učinit ću to. Znaš zašto? Za ovaj tim.
Ostvarit ću to večeras u Boksu uz krokete.
Vidiš? Upravo to.
Morgan nikad nije pojela kroket.
Što vam je zajedničko? Nema smisla.
-Misliš da je izvan mojih mogućnosti. -Izvan tvog svijeta.
-Je li tebi Beyoncé pjevala na rođendanu? -Ne, ali Beth je pjevala njene pjesme.
Bila je pijana, ali išlo joj je.
Dok nije otpjevala „Single Ladies“ i rasplakala se.
Uništila je raspoloženje.
Sviđa mi se nagib kotača. Ako je prečvrsto, podesit ćemo klinove.
U redu, mogu to učiniti.
Stvarno se razumiješ u ovo. To nam olakšava posao.
Samo vratite na ono kako ja volim idući tjedan.
Kakav se auto tebi sviđa?
Poput mojih žena.
Lijep izvana, s puno dijelova koje ne razumijem iznutra.
Jake samo stisne gas i pokuša završiti prvi.
Valjda je takav i sa ženama.
Da, jesam.
Kaže da ne znaš ništa o autima ni ženama.
Ona ne zna ništa o čipsu i aparatima za kavu.
Navodiš to što vidiš?
Idem u Kevinov ured.
Ne samo zato što ga vidim. Zato što želim.
Strašno je mrzim!
I ja.
O kome razgovaramo?
-Jessie. -Ona mi zapravo postaje draga.
Rekla mi je da imam čelični pogled. Znam što pokušava, ali ide joj.
Nisi valjda i ti.
Radi s Chuckom i Amirom.
Sline oko nje jer zna one dosadne glupe stvari.
Jake, smiri se. Neki sjajni vozači bili su poput tebe.
Rođeni s prstom viška koji su uklonili
i pitaju se bi li im to bila prednost?
Nisam na to mislio, ali i to.
Nisu znali tehnički dio posla.
Uči o autima, pobijedi Jessie u njenoj igri.
Da, to bi bilo kul.
Rekao bih: „Hej, auto ima stvar koja okreće drugu stvar
i znam sve o tome.“
Naježio sam se čim sam čuo to.
Je li prst viška bio mali prst ili palac?
Rekli su da je virio iz dlana kao sunčani sat.
Da ga imaš, nikad ti ne bi trebao sat.
Nisu imali novca za posebne rukavice.
Posljednji krug, ja i Rusty Wallace prvi smo i drugi.
Toliko sam blizu da mu osjetim parfem.
Obožavao je Paca Rabannea. Kupao se u tome.
Uvijek smo mu govorili da stavi malo.
Ludo. Poludio je. Što god.
U zadnjem zavoju dolazim uz njega,
pogledam ga u oči i pokažem mu srednji prst. Vodim utrku.
-I pobijedio si? -Ne.
Uništavaš priču.
Wallace me nabio u zid, okrenem se naopako
auto prokliže i stane dva metra prije cilja.
To je grozno.
Inače trebaš obaviti nuždu na kraju utrke,
zamisli kako je to kad si naopako.
On je strgao moj auto, a ja njegove osjećaje. Tko je pobijedio?
-Rusty Wallace? -Da, imaš pravo.
Što kažeš, Frank?
Urnebesno. Još jedna sjajna priča, Keve.
O čemu se radilo?
O tome kako je vozio.
Da, samo o tome i priča.
Prestani gledati u mobitel, skupa smo.
Svi moramo slušati njegove dosadne priče.
Čekaj, čekaj.
Žao mi je što ti je dosadno kako sam skoro umro na TV-u.
Ti ispričaj priču.
Onu o frizuri koja ti se nije svidjela.
-Šiške? -Uvijek su u pitanju šiške.
-Zašto onda to stalno radiš? -Kevine.
Imam novu šeficu u New Yorku i ona mora znati da sam stalno dostupan.
Da bih dobila tvoju pažnju,
moram ti biti šefica ili ravioli s jastogom.
Samo napiši svoje ime. Tražim li previše?
-Obećaj mi da nećemo biti takvi. -Dogovoreno.
Oprosti. Gasim mobitel.
-Hvala. -Ne, shvaćam.
Jednom sam se javila na sprovodu.
Ljudi su bili zgroženi, ali pokapala sam odvjetnika,
trebao mi je novi.
Čime se baviš?
Financijskom analizom za Kinnane Brothers.
Charles mi je prijatelj. Ideš li na dobrotvornu priredbu?
Da, Beth i ja idemo.
Osim ako mi se još sudi za raviole.
Preboljela sam to.
Pivo je proradilo. Hvala, dragi.
Sjajno. Ako vi idete, dođi i ti, Kevine.
Ne, mrzim bolnice.
Znam da ne bih trebao, ali gledam u sobe dok prolazim
i govorim si da ne radim to i pogledam:
„Bako! Mislio sam da su ti to koljena!“
Samo moram nastaviti hodati.
Kevine, priredba nije u bolnici.
Misliš da ćemo piti pjenušac u hitnoj?
Slažem se s tobom oko hrane u hladnjaku.
Tako je.
Znaš što, Morgan? Volio bih ići.
To nam je drugi dupli spoj i ovaj će put biti elegantno.
Moramo doći prije na kušanje vina. Posluživat će vina iz doline Loire.
To mi je treća omiljena dolina, nakon udoline i mandoline.
-Što ćeš odjenuti na priredbu večeras? -Pidžamu.
Tko se kladio da će Beth odustati od života?
Ne mogu ići večeras. Frank hitno mora u New York.
Šališ se? Računao sam na tebe.
Morgan će se družiti. S kime ću ismijavati ljude?
Mogli smo glumiti da smo par iz Engleske
koji je oduševljen američkim načinom života.
U redu, u redu, u redu.
To je Matthew McConaughey.
S britanskim naglaskom. Tako se ističe.
Nemoj to raditi večeras s Morgan, molim te.
Što radiš s Morgan?
Idemo na dobrotvornu priredbu za dječju bolnicu,
ne u dječjoj bolnici.
Pozvala te? Nisam znala da ide.
Njen prvi izbor je pristao.
Dođi sa mnom.
-Samo želim biti pozvana prije njega. -Da. Ne, ionako nisam htjela ići.
Jesi li joj spomenuo tegljač?
Kad kažem da ću učiniti nešto, učinim to.
Jesam li rekao da ću učiniti to? Onda sam učinio to.
Sjajno, trebam da učiniš još nešto.
Našla sam ove jako kvalitetne.
Kad dođemo na utrku, ljudi će reći:
„Catherine Spencer stvarno dobro vodi taj tim.
Ima li novo odijelo? Izgleda fantastično.“
Smatraj to riješenim.
-Nisi nabavio novi tegljač. -Ne. Zaboravio sam pitati.
Zašto si rekao Catherine da jesi?
Jer nisam razmišljao o posljedicama.
Što si to koristio?
Nemam vremena za ovo, moram pripremiti auto.
Kevin želi da provedemo vrijeme s Jakeom
jer želi naučiti više o autu. Trebamo ga podržati.
-Želiš? -Da.
Upravo me pitao što je termos.
Ne možemo mijenjati opruge tijekom utrke.
Zato podešavamo klin da bude čvršće ili labavije.
Ne, pusti mene.
Ako okrećem ovo, hoće li klaun iskočiti?
To mi se već dogodilo.
Ovo je važno?
Bez toga ćeš se zabiti u zid brzinom od 290 km/h.
Samo se riješi toga.
Daj, ako ne radim na autu, kako ću naučiti?
Nije da pišu knjige o ovome.
Nisi baš upoznat s knjigama, zar ne?
Donio sam ti jednu kad je Kevin spomenuo da si zainteresiran.
Fizijatrija NASCAR-a? Odlično!
Ne, Jake, Fizika NASCAR-a.
Pusti ga da čita, shvatit će.
Krivo je pročitao naslovnicu.
Istina.
Tristo stranica? Zauvijek ću čitati ovo.
Da, nadajmo se.
U redu.
Jedini ne nosim kravatu.
Mislim da izgledaš važno,
kao da se nisi ni trudio pročitati pozivnicu.
Znam da dobro to skrivam, ali iskreno,
neugodno mi je u ovim situacijama, nemoj me ostaviti.
Nemaš se zašto brinuti. Imaš najzanimljiviji posao.
Ti si šef tima u NASCAR-u.
Imaš pravo. Idemo se zabaviti.
Sjajno, ulaznice za Itzhaka Perlmana.
Bilo bi sjajno da znam tko je Itzhak Perlman.
Ima nevjerojatnu priču.
Imao je dječju paralizu, hoda s protezom,
ali postao je najbolji violinist.
To je nevjerojatno, ali svira li se violina nogama?
-Ne možeš se šaliti o poliomijelitisu. -Ne mislim na polio, Marco.
-Marco? -Polio!
Prestani!
Stan Fitzsimmons.
Želi da uložim u njegovu tvrtku. Izgleda li kao da se smiješim?
Ili to ili si primila udarac.
-Fitzy. -Nisi uzvratila moje pozive.
Moram razgovarati sa svojim timom.
Morgan?
-Kevine, ovo su Stan i Michael. -Drago mi je.
Oprostite.
Moram se javiti, zovu iz Japana. Ispričavam se.
-Idem s tobom. -Brzo se vraćam.
Kevine, čime se baviš?
Ja sam šef trkaćeg tima u NASCAR-u.
Bravo.
-Čime se trenutno baviš, Michaele? -Algama.
U teoriji je to sjajna ideja, ali mnogi su se zakopali u tu rupu.
Rupu.
Misliš da neće uspjeti?
Mislim, moglo bi. Ili ne bi moglo.
Ovisi. Cijela situacija pomalo je luda.
Što je ludo? Upravo si rekao da je ludo.
Kako se sve odvilo.
-Što se odvilo? -Ta situacija.
-Koja situacija? -Ajme meni.
Kako bi sredio klimatske promjene?
Vratio bih se na Michaelovu stranu,
mislim da bi trebao ubiti sve alge.
Ubiti sve alge?
To bi bila ekološka katastrofa.
Dopustite da dovršim, u redu?
Htio sam reći da je Michael ubojit u svom poslu s algama.
Svi govorimo istim jezikom ovdje.
-Nemam pojma što govori. -Da, što?
Trenutak. Imam važan poziv iz južne Pennsylvanije.
Hej. Koliko dugo ćeš biti ovdje?
Parkiralište je jezivo navečer.
Mogu sama do auta.
Nisam govorio o tebi.
Koncentriram se.
-Pokušavaš nadmašiti svoje vrijeme? -Ne, nego tvoje vrijeme.
Odvozila sam krug 300 puta
i još nisam unutar pola sekunde do tebe.
Rekoh da sam super.
-Znaš što? Nema veze. Idem odavde. -Mogu ti reći što radiš krivo.
-Stisni gas brže u drugom zavoju. -Što ako izletim?
Što ako ne izletiš? Kad voziš, osjećaš li da ti auto želi dati malo više?
Ne. Glupi auto ništa mi ne govori.
Možda jer si ga nazvala glupim. Ponekad mislim da on to zna.
Izluđuje me što samo dovučeš svoju glupu guzicu u auto
i tako brzo voziš po stazi.
-Znaš li što sam radio? -Gurao vrata koja treba povući?
Čitao sam knjigu o tehničkim dijelovima jer sam ljubomoran što ti znaš sve.
Dokud si došao?
To nije važno.
-Da ti pokažem kako to radim? -To bi bilo kul. Hvala.
Sjajna si vozačica i uspjet ćeš, samo se trebaš opustiti i osjetiti to.
-Ali volim kontrolu. -Misliš to dok je ne izgubiš.
-Što ako se nešto loše dogodi? -Na što misliš?
Jesi li i ti napaljena?
Ne.
Da, ne, ni ja. To je glupo.
-Kako je prošlo, Nigele? -Gdje je bio taj glas kad mi je trebao?
Toliko loše?
Pitaš li se kako alge postaju gorivo?
-Nikad. -Točno.
-Je li i Morgan bila dosadna? -Ne, ona je sjajna. Samo…
-Mislim da veza neće uspjeti. -Što? Zašto? Toliko se zabavljate.
Nemamo puno zajedničkog.
Trebala si je vidjeti sinoć.
Šarmirala je, sklapala poslove. Bila je u svom elementu.
Kao ja na Chuckovom roštilju.
Hodam uokolo, jedem rebarca, raznosim stare hladnjake,
žalim što nismo raznijeli hladnjak malo dalje od kuće.
Vidio si njenu poslovnu stranu. Voli svoj posao. Kao i ti.
Da, ali ja sam svugdje isti. Ovo je prava ona.
Iz različitih smo svjetova.
Znaš da ovo radiš svaki put?
Upoznaš nekoga tko je savršen i onda tražiš probleme i upropastiš sve.
Dr. Phil to naziva samosabotažom.
Znaš da on nije pravi liječnik?
I siguran sam da su brkovi lažni.
Ti si ta koja se samosabotira s Frankom.
Što? Nije istina.
Poludjela si na njega zbog raviola.
Raviola s jastogom. Želiš li o tome?
Ti si prekinuo s Mary jer se prekratko ošišala.
Da, izgledala je kao moj ujak Rick. Plašilo me to.
Što je s odvjetnikom Toddom?
Nosio je ogrlicu sa školjkama, priznaj da sam imala pravo.
A Rita? Što je bilo s njom?
Imala je znojne prste. Kao da držim žabu za ruku.
Ti si prekinula s Ryanom jer je bio preosjetljiv.
Kevine, bio je gej.
Tako je.
Moja greška.
On je dobra osoba.
U redu, možda to oboje radimo.
Ali stvarno ti se sviđa Morgan, zar ne?
Da.
Prava ona je ona kojoj se ti sviđaš. Vidim to.
Zašto i ne bi? Sjajan si.
Ma daj.
Spider-Man je sjajan. Ja sam samo jako dobar.
Hajde, zabavi se. Vidi kamo će te to odvesti.
Prekini taj krug.
Dr. Phil?
Ne, Rachael Ray.
Ona ne sprema samo hranu. Tjera me na razmišljanje.
Oprosti, kasnim li?
Ne, sve je savršeno. Sjedni.
-Uranio sam jer sam htio naš stol. -Mislim da je ondje, ali lijepo.
Da, prvo sam probao onaj,
ali ljuljao se pa sam se nadao da se nećeš sjećati.
Želim se ispričati zbog sinoć.
Nisam bio najbolje društvo.
Ne, meni je žao. Osjećam se krivo jer su me stalno zvali.
Može iskreno?
Radije bih da ne budeš.
Ništa se dobro ne događa nakon tog pitanja.
U redu, ovako.
Sve karte na stol.
Brinuo sam se jer smo iz različitih svjetova,
ali počeo sam razmišljati i shvatio
da tražim neki problem.
Dr. Phil to zove samosabotažom.
Kevine, on nije pravi liječnik.
To sam i ja rekao. Tako znam da će funkcionirati.
-Što će funkcionirati? -Mi.
To sam ti htio reći.
Potpuno sam predan. Brinuo sam se zbog udaljenosti, ali nije me briga.
Posjetit ću te u Kaliforniji. Hoće li biti lako? Ne.
Ali isplati li se? Da. Potpuno se isplati.
Jesmo li mi vrijedni toga? Naravno. Zato ću učiniti ovo.
Učinit ću to, nije me briga.
Izvlačim svoje srce i stavljam ga na sredinu stola.
I to je tvoje.
Da.
To govoriš jer je dobar osjećaj.
-Mogu li biti iskrena? -Molim te, nemoj.
Kevine, ti si sjajan tip i volim se družiti s tobom,
ali ne tražim vezu.
-Mislila sam da će ovo biti zabavno. -Da, naravno.
Još bi zabavnije bilo da zaboravimo ovaj razgovor. Može?
Žao mi je. Ti si htio nešto ozbiljnije, a ja nisam spremna.
Loša ideja, idem da ne bude neugodno.
Ne, ma daj, odrasli smo.
Možemo zanemariti sve ovo ružno.
Dobro smo. Nije uopće neugodno.
U redu je.
Samo…
Učinit ću ovo.
-Idem. -U redu.
Vidimo se uskoro.
-Čekaj. -Molim te, nemoj.
Bit ću s tobom iz sažaljenja, požaliti to i nabaviti psa.
Ne radi se o nama.
Catherine treba novi tegljač i…
Mogu li dobiti novac?
-Hej, Kevine. -Hej. Izvoli ček za tegljač.
Ovo je neugodno, ali razgovarala sam s Morgan
i čula da vas dvoje niste, znaš.
Samo reci.
Znam. Reci da si me upozorila.
Morgan hoda samo s bogatima i pametnima,
a ja sam varao na maturi i jedva dobio 800 bodova.
Da, ne znam zašto to govorim.
Nije da nemam milijun uvreda u rukavu,
čak sam smislila novu dok sam te gledala.
Ali bila sam u tvojoj koži.
Grozno je. Žao mi je što ti se to dogodilo.
U redu. Hvala. Bit ću dobro.
Javi mi kad budeš dobro. Čuvam uvrede.
Vratila se.
Ovdje si.
Putni plan je ovdje, plaće su ovdje, a antacidi su ovdje.
Ne trebaju mi antacidi.
U Michiganu je onaj restoran s čilijem. Rekla bih ti da ne ideš, ali ići ćeš.
I da ne uzmeš ljuti umak, ali hoćeš. Antacidi su ti tu.
Kamo ti ideš?
Poslušala sam tvoj savjet.
Ljutim se na Franka zbog sitnica.
Razgovarali smo i pozvao me na romantično putovanje u New York.
Moram stići na let.
Zovi me ako me trebaš. Ali ozbiljno, nemoj zvati.
Sranje. Zaboravila sam. Kako je prošlo s Morgan?
Zapravo,
bilo je sjajno.
-Da? -Hvala na savjetu.
Znala sam. Znala sam da ste savršeni par.
Reci to. Reci: „Beth je imala pravo.“
Reci to.
Beth je imala pravo.
Inače bih te natjerala da zvučiš iskrenije, ali čeka me Uber.
Zabavi se u New Yorku. Neću te gnjaviti.
-Gdje su mi… -Na glavi su ti.
Prijevod titlova: Ivana Kužić